sv da en en en da nl de et da nn en da da da sv da da da sv sv da da da sv da da da da en de en de sv da da da da da da da da da da da da da da sv da da da da en da da da da da da da da da da da da da da da da da da da da da da sv da da da da da da da da da cs da da da da da da da da da da da da sv sv en da sv da sv
Bibelen om dåb - Europe Harvest Center
Rekruttering af arbejdere for Guds rige...
Opgør med synd & HÅ's dåb
Gå i forbøn for Danmark
Tungetale i det kristne fællesskab
Bibelen om dåb i vand
På den måde kan du selv danne dig et klarere billede af, hvad bibelsk dåb er og betyder:
"Jerusalem og hele Judæa og hele Jordanegnen drog ud til ham, og de blev døbt af ham i Jordanfloden, idet de bekendte deres synder!" (Matt.3:5-6)
Da farisæerne ville døbes af ham… "Så bær da den frugt, som omvendelsen kræver!" (Matt.3:8)
"Jeg døber jer med vand til omvendelse; men han, som kommer efter mig, er stærkere end jeg… Han skal døbe jer med Helligånden og ild!" (Matt.3:11)
"…prædikede omvendelsesdåb til syndernes forladelse. Og hele Judæa og alle Jerusalems indbyggere drog ud til ham, og de blev døbt af ham i Jordanfloden, idet de bekendte deres synder!" (Mark.1:4-5)
"Jeg har døbt jer med vand, men han (Jesus) skal døbe jer med Helligånden." (Mark.1:8)
"…overalt prædikede han omvendelsesdåb til syndernes forladelse, ligesom der står skrevet i bogen med profeten Esajas' ord: Der er en, der råber i ørkenen. Ban Herrens vej, gør hans stier jævne!" (Luk.3:3-4)
"Til de skarer, der kom ud for at blive døbt af ham, sagde han: Øgleyngel, hvem har bildt jer ind, at I kan flygte fra den kommende vrede? Så bær da de frugter, som omvendelsen kræver, og kom ikke og sig ved jer selv: Vi har Abraham til fader…" (Luk.3:7-8)
"Der kom også nogle toldere for at blive døbt, og de sagde til ham: Mester, hvad skal vi gøre? Han svarede dem: Opkræv ikke mere end det, der er foreskrevet jer." (Luk.3:12-13)
"Jeg døber jer med vand; så kommer han (Jesus), som er stærkere end jeg, og jeg er ikke værdig til at løse hans skorem. Han skal døbe jer med Helligånden og ild." (Luk.3:16)
"…de (farisæernes udsendinge) spurgte ham: Hvorfor døber du så, når du hverken er Kristus eller Elias eller Profeten? Johannes svarede dem: Jeg døber med vand, midt iblandt jer står en (Jesus), som I ikke kender, han, som kommer efter mig…" (Joh.1:25-27) "…men for at han (Jesus) skal åbenbares for Israel, derfor er jeg kommet og døber med vand." (Joh.1:31) "…han (Gud), som har sendt mig for at døbe med vand, han sagde til mig: Det er ham, du ser Ånden dale ned over og blive over, der døber med Helligånden!" (Joh.1:33)
Da Jesus kommer for at blive døbt af Johannes, ville Johannes hindre ham i det og sagde: "Jeg trænger til at blive døbt af dig, og du kommer til mig? Men Jesus svarede ham: Lad det nu ske! For således bør vi opfylde al retfærdighed!"
"Da Jesus var døbt, steg han straks op fra vandet, og se, himlene åbnede sig over ham, og han så Guds ånd dale ned ligesom en due og komme over sig; og der lød en røst fra himlene: Det er min elskede søn, i ham har jeg fundet velbehag!" (Matt.3:13-17)
"Jesus kom fra Nazaret i Galilæa og blev døbt af Johannes i Jordan. Straks da han steg op af vandet, så han himlene flænges og Ånden dale ned over sig som en due; og der lød en røst fra himlene: Du er min elskede søn, i dig har jeg fundet velbehag!" (Mark.1:9-11)
"Og det skete, da hele folket lod sig døbe, og også Jesus blev døbt, og mens han bad, at himlen åbnedes og Helligånden dalede ned over ham i legemlig skikkelse som en due; og der lød en røst fra himlen: Du er min elskede søn, i dig har jeg fundet velbehag!" (Luk.3:21-22)
"Derefter kom Jesus og hans disciple til Judæas land; dér var han en tid sammen med dem og døbte. Også Johannes døbte, i Ænon ved Salem, for der var meget vand, og folk kom og blev døbt." (Joh.3:22-23)
"Da nu Jesus fik at vide, at farisæerne havde hørt, at han vandt flere disciple og døbte flere end Johannes - det var ganske vist ikke Jesus selv, men hans disciple, der døbte - så forlod han Judæa og vendte tilbage til Galilæa." (Joh.4:1-3)
Jesus om Johannes Døber: "Hele folket, som hørte ham, også tolderne, gav Gud ret og lod sig døbe med Johannes' dåb. Men farisæerne og de lovkyndige forkastede Guds plan med dem og lod sig ikke døbe af ham." (Luk.7:29-30)
Jesus siger lige før sin himmelfart (som en del af missionsbefalingen)
"Mig er givet al magt i himlen og på jorden. Gå derfor hen og gør alle folkeslagene til mine disciple, idet I døber dem i Faderens og Sønnens og Helligåndens navn, og idet I lærer dem at holde alt det, som jeg har befalet jer. Og se, jeg er med jer alle dage indtil verdens ende!" (Matt.28:18-20)
"Gå ud i alverden og prædik evangeliet for hele skabningen. Den, der tror og bliver døbt, skal frelses, men den, der ikke tror, skal dømmes!" (Mark.16:15-16)
Den kristne dåb i Apostlenes Gerninger
De første kristnes praksis og forståelse:
"Da de hørte det, stak det dem i hjertet, og de spurgte…: Hvad skal vi gøre, brødre? Peter svarede: Omvend jer, og lad jer døbe i Jesu Kristi navn til jeres synders forladelse, så skal I få Helligånden som gave!" (Apg.2:37-38) "De tog imod hans ord, blev døbt, og den dag blev der føjet næsten tre tusind mennesker til." (Apg.2:41)
"Men da de nu troede Filip, der forkyndte evangeliet om Guds rige og om Jesu Kristi navn, lod de sig døbe, både mænd og kvinder. Ja, også Simon selv (en troldmand) kom til tro, og da han var blevet døbt, holdt han sig hele tiden til Filip." (Apg.8:12-13)
"Da de (Peter og Johannes) kom derned, bad de for dem om, at de måtte få Helligånden; for den var endnu ikke kommet over nogen af dem, de var kun blevet døbt i Herren Jesu navn. De lagde så hænderne på dem, og de fik Helligånden." (Apg.8:15-17)
"Filip …forkyndte evangeliet om Jesus for ham (hofmanden). Mens de nu kørte hen ad vejen, kom de til noget vand, og hofmanden sagde: Se, dér er vand, hvad hindrer mig i at blive døbt? Filip sagde: Tror du af hele dit hjerte, så kan det ske. Han svarede: Jeg tror, at Jesus Kristus er Guds søn. Han befalede, at vognen skulle standse, og de gik begge ned i vandet, både Filip og hofmanden, og Filip døbte ham. Men da de kom op af vandet, bortrykkede Herrens ånd Filip, og hofmanden så ham ikke mere; han fortsatte sin rejse med glæde." (Apg.8:35-39)
"…da han (Ananias) kom ind i huset, lagde han hænderne på ham (Paulus) og sagde: Broder Saul, Herren har sendt mig, Jesus, som viste sig for dig på vejen hertil, for at du igen skal kunne se og blive fyldt med Helligånden. Og straks var det, som faldt der skel fra hans øjne, han kunne se igen, og han rejste sig og blev døbt." (Apg.9:17-18)
"Mens Peter endnu talte kom Helligånden over alle, der hørte ordet. Og de troende af jødisk herkomst …undrede sig over, at Helligåndens gave blev udgydt over hedninger; for de hørte dem tale i tunger og lovprise Gud. Da tog Peter til orde: Mon nogen kan hindre disse mennesker i at blive døbt med vand, når de har fået Helligånden ligesom vi? Han befalede da, at de skulle døbes i Jesu Kristi navn." (Apg.10:44-48)
Peter forklarer den foregående hændelse for de kristne i Jerusalem:
"Da mindedes jeg Herrens ord …: Johannes døbte med vand, men I skal døbes med Helligånden. Når nu Gud har givet dem den samme gave, som vi fik, da vi var kommet til tro på Herren Jesus Kristus, hvordan skulle jeg så hindre Gud i noget?" (Apg.11:16-17)
"Forud for hans (Jesu) fremtræden havde Johannes prædiket omvendelsesdåb for hele Israels folk." (Apg.13:24)
"Lydia, en purpurhandler …lyttede til alle Paulus' ord, og Herren åbnede hendes hjerte, så hun tog dem til sig. Da hun og hendes husstand var blevet døbt, indbød hun os…" (Apg.16:14-15)
Fangevogteren: "…hvad skal jeg gøre for at blive frelst? De (Paulus og Silas) svarede: Tro på Herren Jesus, så skal du og dit hus blive frelst. De forkyndte nu Herrens ord for ham og hele hans hus. I denne sene nattetime tog han dem med og vaskede deres sår, og umiddelbart efter blev han selv og alle i hans hus døbt." (Apg.16:30-33)
"Også mange af korintherne hørte og troede og blev døbt." (Apg.18:8)
Paulus "spurgte dem: Fik I Helligånden, da I kom til tro? De svarede: Vi har ikke engang hørt, at der er en Helligånd. Paulus spurgte: Hvilken dåb blev I da døbt med? De svarede: Med Johannes' dåb. Så sagde Paulus: Johannes døbte med omvendelsesdåb og sagde til folket, at de skulle tro på ham, der fulgte efter, det vil sige på Jesus. Da de hørte det, blev de døbt i Herren Jesu navn, og da Paulus lagde hænderne på dem, kom Helligånden over dem, og de talte i tunger og profeterede. Der var vel i alt tolv mand." (Apg.19:2-7)
Ananias til Paulus (da han blev omvendt): "Rejs dig og lad dig døbe og få dine synder vasket af, idet du påkalder Herrens navn!" (Apg.22:16)
Om dåb i brevene (Paulus & Peter)
”Hvordan skulle vi, som er døde fra synden stadig kunne leve i den? Eller ved I ikke, at alle vi, som er døbt til Kristus Jesus, er døbt til hans død? Vi blev altså begravet sammen med ham ved dåben til døden, for at også vi, sådan som Kristus blev oprejst fra de døde ved Faderens herlighed, skal leve et nyt liv. For er vi vokset sammen med ham ved en død, der ligner hans, skal vi også være det ved en opstandelse, der ligner hans.” (Rom.6:2-5)
”Jeg formaner jer, brødre, ved vor Herre Jesu Kristi navn, til at enes, så der ikke er splittelser iblandt jer… Kloes folk har fortalt mig…, at I ligger i strid med hinanden. Jeg sigter til, at I siger hver sit: Jeg hører til Paulus, jeg til Apollos, jeg til Kefas, jeg til Kristus. Er Kristus da blevet delt? Var det måske Paulus, der blev korsfæstet for jer, eller blev I døbt til Paulus’ navn? Jeg takker Gud for, at jeg ikke har døbt nogen af jer undtagen Krispus og Gajus, så at ingen kan sige, at I blev døbt til mit navn. Jo, Stefanas og hans hus har jeg også døbt; ellers ved jeg ikke af, at jeg har døbt nogen. For Kristus sendte mig ikke for at døbe, men for at forkynde evangeliet!” (1.Kor.1:10-17)
”Vel var vore fædre alle under skyen og gik alle gennem havet og blev alle døbt til Moses i skyen og i havet…” (1.Kor.10:1-2)
”Hvad skal det ellers til for, at nogle lader sig døbe for de døde? Hvis døde overhovedet ikke opstår, hvorfor så lade sig døbe for dem?” (1.Kor.15:29)
”For I er alle Guds børn ved troen, i Kristus Jesus. Alle I, der er døbt til Kristus, har jo iklædt jer Kristus. Her kommer det ikke an på at være jøde eller græker, på at være træl eller fri, på at være mand eller kvinde, for I er alle én i Kristus Jesus.” (Gal.3:26-28)
”I blev kaldet til ét håb; én Herre, én tro, én dåb; én Gud og alles fader, som er over alle, gennem alle og i alle.” (Ef.4:4-6)
”I ham (Kristus) blev I også omskåret, ikke med hånden, men ved at aflægge det syndige legeme, ved omskærelse til Kristus, da I blev begravet sammen med ham i dåben, og i den blev I også oprejst sammen med ham ved troen på Guds kraft, der oprejste ham fra de døde.” (Kol.2:11-12)
”…lære om dåb,…” (Hebr.6:2)
”…arken blev bygget; i den blev nogle få, nemlig otte sjæle, frelst gennem vand. Det vand er et billede på den dåb, der nu frelser jer; ikke en fjernelse af legemets snavs, men en god samvittigheds pagt med Gud, ved Jesu Kristi opstandelse.” (1.Pet.3:20-21)
Omtale af Johannes' dåb
Johannes’ dåb var ifølge Jesus lige så meget fra himlen, som sin egen tjeneste. (Mark.11:30, Matt.21:25, Luk.20:4)
Johannes' dåb nævnes desuden af kort omtale i Apg.1:5, 1:22, 13:24 og 18:25.
Men Johannes var en forløber for Jesus og Johannes' dåb skulle erstattes af dåben i Jesu navn, ifølge Ap.G.19:2-7, som tidligere er citeret.
Jesus omtaler sin korsfæstelse og lidelsesdød som en ”dåb"
”De (Jakob og Johannes) sagde til ham: Lov os, at vi må få sæde i din herlighed, den ene ved din højre, den anden ved din venstre hånd. Jesus sagde til dem: I ved ikke hvad I beder om. Kan I drikke det bæger, jeg drikker, eller døbes med den dåb, jeg døbes med? Ja, det kan vi, svarede de. Jesus sagde til dem: Det bæger, jeg drikker, skal I drikke, og den dåb, jeg døbes med, skal I døbes med; men sædet ved min højre og min venstre hånd står det ikke til mig at give nogen, det gives til dem, som det er bestemt for.” (Mark.10:38-40)
”Med en dåb skal jeg døbes med, og hvor det knuger mig, indtil den er fuldendt.” (Luk.12:50)
Andreas Slot-Henriksen underviser underviser d. 7. april 2021 om emnet : “Bibelsk dåb efter Guds hjerte”
Se hvilke bøger vi har til salg